
Narva	                                                                                                     ……………..2021 nr 
	
Kasutusloa andmine (Pikk tn 15) 

1. ASJAOLUD JA MENETLUSE KÄIK    

23.09.2021 laekus ehitisregistri keskkonda läbi vaatamiseks Pikk tn 15 (endine aadress oli Pikk tn 16) krundile püstitatud aiamajale, ehitisregistri koodiga 118010184, kasutusloa taotlus nr 2111371/22652-1. Taotlusele on lisatud hoonete auditi aruanne A251_TJ _Pikk-15_v02, audiitor FIE Olga Medvedjeva, koos projektiga, koostatud arhitekti O.Tšubarova poolt 1994.a. Ehitisregistri andmetel on 01.08.2001 antud aiamaja püstitamiseks ehitusluba nr 155. Aiamaja on ehitatud 2006. aastal. Kuna ehitusdokumendid on puudulikud, tellis omanik ehitise auditi ehitusdokumentide asendamiseks. Auditi aruande hinnangu kohaselt „hooned vastavad ehitamise ajal kehtinud normidele ja nõuetele, ei ole tuleohtlikud“.

Ehitusseadustiku ja planeerimisseaduse rakendamise seaduse § 29 lg 2 kohaselt, kui nimetatud ehitis on valmis ja ehitusteatise või ehitusloakohustuslikke töid ei ole vaja teha, võib ehitisele anda kasutusloa või kasutamisest teavitada vastavalt ehitusseadustiku lisale 2.

31.08.2021  on ehitisregistri  keskkonnas, koduleht www.ehr.ee, genereeritud kasutusloa eelnõu nr  2112371/16994,  menetluse nr 275411, ning eelnõu on suunatud kooskõlastamiseks Päästeametile, geodeesia ja maakorralduse, arhitektuuri ja planeerimise ning järelevalve osakonnale. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis  on avastatud puudused ning kasutusloa taotlus on ehitisregistri elektroonilise keskkonna kaudu puuduste kõrvaldamiseks tagastatud. 

17.11.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr   2111371/22652-4 ning on genereeritud uus kasutusloa eelnõu nr 2112371/16994-4.
17.11.2021 kooskõlastasid ehitisregistri elektroonilises keskkonnas kasutusloa taotluse kõik kaasatud isikud. 

Seega, ehitusseadustiku § 55 kohaselt  puuduvad Pikk tn 15 kinnistule püstitatud aiamajale kasutusloa andmisest keeldumise põhjused.

2.   ÕIGUSLIKUD ALUSED

2.1.	Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.

2.2.	Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2    
       	kohaselt on järelevalve osakonna põhiülesandeks ehitus- ja kasutuslubade taotluste 
      	menetlemine ning linnavalitsuse vastavasisuliste korralduste ettevalmistamine, mille 
       	alusel toimub ehitusloa või kasutusloa andmine, muutmine, kehtetuks tunnistamine või
       	andmisest keeldumine.
 
[bookmark: _GoBack]2.3.     Ehitusseadustiku ja planeerimisseaduse rakendamise seaduse § 29 lõike 1 kohaselt, pärast 2003. aasta 1. jaanuari ning enne käesoleva seaduse jõustumist ehitatud ehitisele võib anda ehitus- või kasutusloa või lugeda ehitamine või ehitise kasutamine teavitatuks, lähtudes ehitusseadustikus sätestatust ja arvestades käesolevast paragrahvist tulenevaid erisusi.

3. OTSUS

Väljastada Pikk tn 15 püstitatud aiamajale kasutusluba. 
	
4. RAKENDUSSÄTTED

4.1.	Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse  seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

